IVE Inkontin
Dobrý deň, užívam Prednison 5, Imuran, Plaquenil. Tiež Trombex a Telmisartan/Hydrochorothiazid 80/12,5. Chcela by som vyskúšať IVE Inkontin. 
Prosím, ake sú interakcie s uvedenými liekmi a tiež - vplyv IVE Inkontin na zvýšenie imunity? - to by bolo v mojom prípade nežiaduce.
Ďakujem.
Dobrý deň,
ďakujeme za Vašu otázku.
Medzi Vami užívanými liekmi a výživovým doplnkom Ive nebolo doposiaľ pozorované vzájomné ovplyvnenie účinku. Ich súčasné užívanie sa zdá byť bezpečné. Vzhľadom na to, že doplnky výživy nepodliehajú klinickým skúškam, prípadné interakcie nemuseli byť zachytené.
Vo všeobecnosti sa Ive inkontin stop považuje pre organizmus ženy za šetrný a bezpečný. Bol vyvinutý pre ženy v menopauze a postmenopauze, pri problémoch s nechceným únikom moču. Pomáha spomaľovať prirodzené zmeny na močovom ústrojenstve žien. Vplyv na imunitu pozorovaný nebol. Pre podporu účinku se odporúča úprava životosprávy a pravidelné cvičenie zamerané na kritické časti.
Prajem pekný zvyšok dňa.
S pozdravom
PharmDr. Veronika Kiabová